An noz. Dihunet on bet gant ar gozh gwallhunvre-se! Ur wech ouzhpenn... Astenn ma brec'h  davet an daolig-noz a ran, a-benn lakaat ar gouloù war enaou. Peder eur vintin eo. Gleb-teil on gant an dour-c'hwez, ha gant an daeroù ivez, moarvat. Hogen, peoc'hus on bremañ. N'em eus ket aon ken. Echu gant ar muntroù, Kilian, Mawaime ... kenderc'hel gant ma buhez a rankan ober, studierien 'zo ouzh ma gortoz. Pell 'zo ne oan ket bet ken sioul ... bloavezhioù ha bloavezhioù, n'em eus ket soñj zoken. Echu.